b'\n_START_ARTICLE_\nHaris Poteris ir Netikras Princas\n_START_SECTION_\nPavadinimas\n_START_PARAGRAPH_\nAngli\xc5\xa1kas knygos pavadinimas \xc5\xa1iek tiek skiriasi nuo lietuvi\xc5\xa1kojo. Knyga vadinasi Harry Potter and the Half-Blood prince, ta\xc4\x8diau lietuvi\xc5\xa1kas vertimas skamba kiek kitaip\xc2\xa0\xe2\x80\x93 \xe2\x80\x9eHaris Poteris ir Netikras princas\xe2\x80\x9c. Pabr\xc4\x97\xc5\xbetina yra tai, kad \xc5\xbeod\xc4\xaf \xe2\x80\x9eHalf-Blood\xe2\x80\x9c, remiantis knygos kontekstu, b\xc5\xabt\xc5\xb3 tiksliau versti kaip \xe2\x80\x9epuskraujis\xe2\x80\x9c arba \xe2\x80\x9enegrynakraujis\xe2\x80\x9c.\n_START_SECTION_\nSiu\xc5\xbeetas\n_START_PARAGRAPH_\nKnygoje apra\xc5\xa1omi \xc5\xa1e\xc5\xa1tieji Hario Poterio ir jo draug\xc5\xb3 mokslo metai Hogvartso ker\xc4\x97jimo ir burt\xc5\xb3 mokykloje._NEWLINE_Kitaip nei penktojoje dalyje, Dumbldoras daug daugiau laiko praleid\xc5\xbeia su Hariu, nes \xc5\xa1is jau\xc4\x8diasi kaltas, jog pats asmeni\xc5\xa1kai praeitais mokslo metais nemok\xc4\x97 Hario. B\xc5\xabdamas su direktoriumi Haris pastebi, kad profesoriaus Dumbldoro ranka stipriai su\xc5\xbeeista ir niekaip nepagyja. Taip pat Dumbldoras su Hariu i\xc5\xa1siai\xc5\xa1kina, kaip galima nugal\xc4\x97ti Valdov\xc4\x85 Voldemort\xc4\x85 (Haris tai su\xc5\xbeino i\xc5\xa1 naujo nuod\xc5\xb3 ir vaist\xc5\xb3 mokytojo, profesoriaus Trimito). Pasirodo, jog Tamsos Valdovo nemirtingumo paslaptis slypi horokrusuose\xc2\xa0\xe2\x80\x93 stebuklinguose daiktuose, kuriuose magas gali pasl\xc4\x97pti kelet\xc4\x85 savo sielos dali\xc5\xb3. Haris ir Dumbldoras leid\xc5\xbeiasi j\xc5\xb3 ie\xc5\xa1koti. Jiems pavyksta aptikti vien\xc4\x85 horokruso buvimo viet\xc4\x85, ta\xc4\x8diau paai\xc5\xa1k\xc4\x97ja, kad ten jau ka\xc5\xbekas buvo ir sunaikino horokrus\xc4\x85\xe2\x80\xa6_NEWLINE_Knygoje nepamir\xc5\xa1tamas Drakas Smird\xc5\xbeius. Haris visus mokslo metus \xc4\xaftaria j\xc4\xaf esant \xe2\x80\x9eMirties Valgytoju\xe2\x80\x9c ir pasirodo, jog tai tiesa. Taip pat Haris tampa savo kvidi\xc4\x8do komandos kapitonu bei \xc4\xafsimyli Ronio seser\xc4\xaf D\xc5\xbein\xc4\x99._NEWLINE_Knygos kulminacija\xc2\xa0\xe2\x80\x93 Dumbldoro mirtis nuo Sneipo rankos(Sneipas ir yra netikras princas). Taigi kaip ir kiekvienais metais, Hogvartsas neteko dar vieno apsigynimo nuo juodosios magijos mokytojo (Sneipas \xc5\xa1iais mokslo metais gavo Apsyginimo nuo juodosios magijos mokytojo viet\xc4\x85), nes Sneipas kartu su Draku bei jo \xc4\xaf Hogvarts\xc4\x85 \xc4\xafleistais \xe2\x80\x9eMirties Valgytojais\xe2\x80\x9c paspruko\xe2\x80\xa6 Hariui su draugais ir visa burtinink\xc5\xb3 bendruomene beliko garbingai palyd\xc4\x97ti Dumbldor\xc4\x85 anapilin\xe2\x80\xa6'